# אנדרה וייל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנדרה וייל (6 במאי 1906 - 6 באוגוסט 1998), מתמטיקאי צרפתי ממוצא יהודי. אחד מהחברים המייסדים של קבוצת בורבאקי.

וייל נולד בפריז בשנת 1906 למשפחה ממוצא יהודי, אך חונך כאגנוסטי (חסר דת). משפחתו של וייל הייתה במקור מחבל אלזס, אולם עם סיפוח של החבל בידי גרמניה ברחה המשפחה לפריז. וייל רכש את השכלתו בין השאר בפריז, (באקול נורמל סופרייר) וברומא כאשר אחד ממוריו היה ז'אק הדמר. בשנת 1928 קיבל את תואר הדוקטור שלו. משנת 1935 החל וייל, כחלק מקבוצה של מתמטיקאים צרפתים, לפרסם סדרה של ספרים שעסקו בהצגה קפדנית של המתמטיקה המודרנית תחת שם העט ניקולה בורבאקי. המשימה שנטלה על עצמה קבוצת בורבאקי הייתה לבסס את המתמטיקה על תורת הקבוצות, תוך הקפדה על פורמליות של ההוכחות המתמטיות.

עם פרוץ מלחמת העולם השנייה, ברח וייל הפציפיסט לפינלנד על מנת להתחמק מגיוס לצבא הצרפתי. בפינלנד נעצר באשמת ריגול, והיה נתון בסכנה של הוצאה להורג. לבסוף, בזכות התערבותו של המתמטיקאי רולף הרמן נבנלינה, הוחלף עונשו בגירוש לצרפת. וייל נכלא לזמן מה עם חזרתו לצרפת והיה נתון בסכנה רבה בשל עמדותיו הפציפיסטיות, מוצאו היהודי וקישורו המשפחתי לסימון וייל, אחותו. וייל התגייס לצבא הצרפתי במטרה להגן על עצמו ולהשתחרר ממעצרו, ובהזדמנות הראשונה שנקרתה בדרכו ברח לארצות הברית.

בארצות הברית לימד באוניברסיטת שיקגו. לאחר מכן הצטרף לשורות המכון למחקר מתקדם בפרינסטון, שם כיהן כחבר סגל עד לפרישתו בשנת 1976. בשנת 1979 זכה בפרס וולף למתמטיקה.

לווייל הייתה השפעה רבה על המתמטיקה במהלך המאה ה-20, כחלק מהיותו חבר בקבוצת בורבאקי. בנוסף תרם רבות לענפי תורת המספרים והאלגברה המופשטת. בתורת המספרים ידועה תרומתו לפיתוחה של השערת טניאמה-שימורה, שהוכחה חלקית שלה על-ידי אנדרו ויילס הביאה להוכחה של המשפט האחרון של פרמה.

אחותו הצעירה של וייל הייתה הפילוסופית סימון וייל.

## [עריכה] קישורים חיצוניים

- ביוגרפיה של אנדרה וייל באתר MacTutor

מקור: http://he.wikipedia.org../../../%D7%90/%D7%A0/%D7%93/%D7%90%D7%A0%D7%93%D7%A8%D7%94_%D7%95%D7%99%D7%99%D7%9C.html

קטגוריות: מתמטיקאים | יהודים צרפתים | מתמטיקאים צרפתים | מתמטיקאים אמריקאים | זוכי פרס וולף

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano
- 日本語
- 한국어
- Nederlands
- Polski
- Português
- Русский
- 中文